สิ้นสุดการรอคอย! ของเหล่าสาวก APPLE
7 กันยายน 2565

สิ้นสุดการรอคอย! ของเหล่าสาวก APPLE
คงไม่ผิดนักหากจะกล่าวว่าการเปิดตัวผลิตภัณฑ์ใหม่ๆ ของ APPLE ถือว่าเป็นอีกหนึ่งเหตุการณ์ที่แฟนพันธุ์แท้ของ APPLE ให้ความสนใจอย่างมาก ซึ่งทางบริษัทจะมีการเปิดตัว iPhone 14 และ Apple Watch Series 8 7 กันยายน 2022 นี้
นักลงทุนต่างจับตาว่าจะมี Function อะไรใหม่ๆ ที่แตกต่างและถูกพัฒนาขึ้นมาจาก iPhone 13 และแน่นอนว่าราคาเปิดตัวในท่ามกลางสภาวะเงินเฟ้อที่พวกเราต่างเผชิญกัน ณ ขณะนี้ อย่างไรก็ดีทาง CFRA Research คาดการณ์ว่า iPhone 14 จะเปิดตัวออกมาที่ราคาเริ่มต้นที่ USD 799 (รุ่น 128GB) ,USD 899 (รุ่น MAX), USD 999 (รุ่น Pro), USD 1,099 (รุ่น Max Pro) โดยเฉพาะในรุ่น Pro ที่คาดการณ์ว่าจะมาพร้อมกับ A16 Processor ตัวใหม่ และกล้องถ่ายรูป 48-Megapixel Camera ที่รองรับการถ่าย VDO แบบ 8K
ในส่วนของผลิตภัณฑ์ Apple Watch Series 8 คาดว่าจะเปิดตัวออกมาพร้อมกับชิปตัวใหม่ (New S8 Chip) พร้อมกับ Low-Power Mode (เพื่อการประหยัดแบตเตอรี่) และ Health Care Features ใหม่ๆ
ณ ปัจจุบัน Apple มีมูลค่าตลาด (Market Cap) อยู่ที่ USD2,503.98 ปัจจุบันซื้อขายที่ P/E 25.71 เท่า มี Dividend Yield อยู่ที่ 0.59% (อ้างอิงข้อมูลจากราคาปิดหุ้นของเมื่อวันที่ 02/09/2022)
ปัจจัยที่นักลงทุนต้องติดตาม
บริษัทมีรายได้และกำไรต่อหุ้นเติบโตต่อเนื่องตั้งแต่ปี 2019-2021 (โดย CFRA Research คาดการณ์ว่าบริษัทจะมีรายได้เติบโตต่อเนื่องในปี 2022 และ 2023) และนอกจากนี้ Apple ยังสามารถจ่ายเงินปันผลออกมาได้อย่างสม่ำเสมอด้วย จากข้อมูลตั้งแต่ปี 2002 จนถึงปัจจุบัน Apple จ่ายเงินปันผลต่อเนื่องในทุกไตรมาส และจ่ายเงินปันผลต่อหุ้นเพิ่มขึ้นทุกปี
เมื่อเปรียบเทียบอัตราผลตอบแทน APPLE กับดัชนี Nasdaq พบว่าท่ามกลางตลาดที่เต็มไปด้วยปัจจัยลบ แต่บริษัทปรับตัวลงเพียง YTD -12.25% ขณะที่ดัชนี Nasdaq ปรับตัวลง YTD -25.66%
Investor Tips:
Apple  – ปัจจุบันเป็นบริษัทที่มีมูลค่าตลาดสูงที่สุดในโลก (ประมาณ 2,503.98 พันล้านดอลลาร์สหรัฐ) เริ่มต้นจากการผลิตสินค้าเทคโนโลยีนวัตกรรมอย่าง iPod และขยายอาณาจักร iPhone iPad Macbook Airpod และ Apple Watch เป็นต้น ด้วยจุดแข็งที่มีระบบปฏิบัติการของตนเองและสร้างความเชื่อมั่นให้ผู้บริโภคเข้ามาเป็นส่วนหนึ่งใน Ecosystem จึงทำให้ Apple มีผลการดำเนินงานที่เติบโต และยังคงครองใจผู้บริโภคได้อย่างดี จดทะเบียนซื้อขายในตลาดหลักทรัพย์ NASDAQ, ประเทศอเมริกา ซึ่งใช้ Ticker Code ในการซื้อขายว่า “AAPL US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE, CFRA Research, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KSecurities #KS  #หุ้นต่างประเทศ